

**המכללה לביטחון לאומי**

##### מחזור מ"ה 2017 - 2018

## **מפקדת המכללות 871**

**המכללה לביטחון לאומי  
ענף הדרכה  
טל': 03-7607348  
פקס: 03-7607519  
‏‏י"ז טבת תשע"ח  
‏04 ינואר 2018**

לכבוד,

מר אורן אנוליק,

ראש חטיבת ההדרכה,

משרד החוץ

ירושלים

**הנדון: ביקור המכללה לביטחון לאומי במשרד החוץ**

אורן שלום,

בשם המכללה לביטחון לאומי אני מוצא חובה נעימה להודות לך ולאנשי צוותך על הביקור המצוין שארגנתם עבורנו במשרד החוץ ב-27 בדצמבר 2017.

הביקור חשף בפני החניכים, העתידים למלא תפקידים בכירים במערכות הממשל הישראליות, את היריעה הרחבה של הפעילות המגוונת של משרד החוץ, דרכי הפעולה הייחודיות של המשרד ותרומתו הרבה לביטחון הלאומי.

התגובות מהחניכים ומהסגל לביקור היו מצוינות. רבים מהחניכים אמרו כי הביקור תרם להם מאד והעשיר את ההבנה שלהם ביחס למהות המשרד ופעילותו בשגרה ובחרום.

מתכונת העבודה בקבוצות קטנות, אותה פיתחנו בשנים האחרונות, המאפשרת לצלול מעט יותר לעומק לדרכי הפעולה של הדיפלומטיה המודרנית, הוכיחה עצמה שוב כמרכיב חשוב בביקור, לצד החשיפה לבכירי המשרד שגם הרצאותיהם זכו למשובים מצוינים.

לסיכום ברצוננו להודות שוב על החשיבה המקורית והתאום למופת של יום מוצלח ביותר שתרם רבות למיצובו של משרד החוץ במב"ל.

תודה לאנשי צוותך ותודה מיוחדת לשרון ברפי שעמדה מאחורי ארגון היום בפרטים הגדולים והקטנים.

בכבוד רב,

יונתן מירום-סיידה

מדריך ראשי

המכללה לביטחון לאומי

אל"מ גיל שלו

המדריך הראשי

המכללה לביטחון לאומי